ກຳປັ່ນຂອງຈີນ ໄດ້ຮັບ ສຽງສັນຍານ ທີ່ອາດມາຈາກ ຖ້ຽວບິນ MH370 (ວີດີໂອ) 
ນາຍົກລັດຖະມົນຕີ ອອສເຕຣເລຍ ກ່າວວ່າ ພວກຄົ້ນຫາ ຮູ້ສຶກມີຄວາມຫວັງ ແຕ່ກໍບໍ່ແນ່ໃຈ ວ່າສັນຍານທີ່ຳເ້ຮຫບ ມາຈາກ ເຄື່ອງບັນທຶກສຽງ ຂອງເຮືອບິນມາເລເຊຍ ຫຼືບໍ?
ຫົວໜ້າທີມຊອກຄົ້ນນາໆຊາດ ຫາຖ້ຽວບິນ 370 ຂອງ ສາຍການບິນມາເລເຊຍ ທີ່ຫາຍສາບສູນໄປນັ້ນ ກ່າວວ່າ ລາຍງານຂ່າວທີ່ວ່າ ກຳປັ່ນລຳນຶ່ງຂອງຈີນ ຈັບໄດ້ສັນຍານ ທາງອີເລັກໂທຣນິກ 2 ເທື່ອ ໃນແລງວັນເສົາວານນີ້ ເປັນ ທີ່ໃຫ້ກຳລັງໃຈ ແຕ່ຍັງບໍ່ທັນພິສູດໄດ້ເທື່ອວ່າ ມາຈາກເຮືອ ບິນລຳນັ້ນ ພົນເອກເບ້ຍບຳນານ Angus Houston ຈາກກອງທັບ ອາກາດສະຫລັດ ກ່າວຕໍ່ກອງປະຊຸມນັກຂ່າວໃນວັນອາ ທິດມື້ນີ້ວ່າ ເຖິງແມ່ນສັນຍານທີ່ໄດ້ຮັບແມ່ນແບບດຽວກັນ ກັບສັນຍານ ທີ່ມາຈາກ “black box” ຫລືເຄື່ອງບັນທຶກ ສຽງໃນເຮືອບິນກໍຕາມ ແຕ່ບັນດາເຈົ້າໜ້າທີ່ກໍຍັງບໍ່ສາມາດພິສູດຄວາມຈິງໄດ້ເທື່ອວ່າ ແມ່ນສັນ ຍານມາຈາກເຮືອບິນມາເລເຊຍນັ້ນແທ້ຫຼືບໍ ໃນຂັ້ນນີ້? ທ່ານກ່າວຕໍ່ໄປວ່າ ກຳປັ່ນອອສເຕຣເລຍ 2 ລຳ ທີ່ຕິດເຄື່ອງອຸບປະກອນເທັກໂນໂລຈີລະດັບສູງ ຈະໄປ ສົມທົບກັບກຳປັ່ນຂອງຈີນ ເພື່ອຢືນຢັນ ໃນໄວໆນີ້ ທ່ານ Tony Abbott ນາຍົກລັດຖະມົນຕີອອສເຕຣເລຍກ່າວໃນວັນອາທິດມື້ນີ້ວ່າ ພວກຊອກຄົ້ນຫາຮູ້ສຶກມີຄວາມຫວັງ ແຕ່ກໍບໍ່ແນ່ໃຈວ່າສັນຍານດັ່ງກ່າວນີ້ມາຈາກ ເຄື່ອງບັນທຶກສຽງຂອງເຮືອບິນລຳນີ້ຫຼືບໍ? ຖ້ຽວບິນຂອງສາຍການບິນມາເລເຊຍທີ່ ໄດ້ອອກຈາກນະຄອນຫຼວງກົວລາລຳເປີມຸ້ງໜ້າໄປຍັງນະຄອນຫຼວງປັກກິ່ງ ຫາຍ ສາບສູນໄປໄດ້ເກືອບນຶ່ງເດືອນແລ້ວ ຄືຕັ້ງແຕ່ວັນທີ 8 ມີນາຜ່ານມານີ້ ການຊອກຄົ້ນຫາເຮືອບິນລຳນີ້ຢ່າງກວ້າງຂວາງ ໄດ້ເພ່ງເລັງໃສ່ເຂດສອກຫຼີກຫ່າງ ໄກ ໃນພາກໃຕ້ຂອງມະຫາສະມຸດອິນເດຍ ບ່ອນທີ່ການຊອກຄົ້ນໃນພື້ນທະເລ ໄດ້ ເລີ້ມມາຕັ້ງແຕ່ວັນເສົາ ການຊອກຄົ້ນດັ່ງກ່າວໄດ້ເລັ່ງມືຂຶ້ນ ເພາະວ່າໝໍ້ໄຟເຄື່ອງ ບັນທຶກສຽງ ທີ່ໃຊ້ໄດ້ນຶ່ງເດືອນນັ້ນ ໃກ້ຈະໝົດລົງແລ້ວ